Fyrstar í eldin vóru tær á B-liðinum, sum í dag tóku ímóti AB. B-liðið er í ár mannað U18 gentum, men í dag vóru nakrar av teimum eldru eisini við, fyri at stuðla uppundir. Uttan at ivast smekkar hon bóltin í netið til 1-0. Eftir hetta kom lív í dystin. Tað var fyri tað mesta okkara sum koyrdu á, men hetta tóktist ikki geva nakað úrslit. Áðrenn málmaðurin hevur varnast, situr bólturin uppi í høgra horni, og vit hava javna. Hetta fekk veruliga lív í tær ungu á okkara liði, og valla vóru 2 minuttir spældir, tá bólturin fyri triðju ferð liggur í AB málinum. Hesaferð var tað Henrikka, sum kom at standa leys við málmanninum, og eisini hon fekk smekkað bóltin innum. Henrikka, sum var komin fram við, var skjót á bóltinum, og smekkaði hann innum fyri aðru ferð. Teir írestandi minuttirnar, tyktist sum um okkara vóru mettaðar. Við tryggari tveymálaleiðslu, løgdu vit okkum longur afturi, tó við undantaki frá Henrikku, sum nú tóktist lukta hattrick.